Tarybos reglamentas (EB) Nr. 2578/2000
2000 m. lapkričio 17 d.
iš dalies keičiantis Reglamentą (EB) Nr. 2406/96, nustatantį bendras pardavimo normas tam tikriems žuvininkystės produktams
EUROPOS SĄJUNGOS TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 17 d. Tarybos reglamentą (EEB) Nr. 3759/92 dėl žuvininkystės ir akvakultūros produktų rinkos bendro organizavimo [1], ypač į jo 2 straipsnio 3 dalį,
atsižvelgdama į Komisijos pasiūlymą,
kadangi:
(1) Reglamento (EB) Nr. 104/2000 [2] IV priede pridedamos penkios naujos žuvų, kurių produktams pagal bendrą rinkų organizavimą galima taikyti intervencijos mechanizmus, rūšys.
(2) dėl to iš dalies pakeičiant Reglamentą (EB) Nr. 2406/96 [3] toms žuvų rūšims turi būti nustatomi bendri visoje Bendrijos rinkoje suderinti pardavimo standartai,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2406/96 šiuo reglamentu iš dalies keičiamas taip:
1. 3 straipsnis:
a) 1 dalyje a punkto sąrašas papildomas tokiomis įtraukomis:
"- Europinė barzdotė arba Viduržemio jūros barzdotė (Mullus barbatus, Mullus surmuletus),
- Daugiadantis karosas (Spondyliosoma cantharus)";
b) 1 dalyje įterpiamas naujas d punktas:
"d) didžiosios šukutės ir kiti vandens bestuburiai, priskiriami KN 0307 kodui:
- didžiosios šukutės (Pecten maximus),
- bukcina (Buccinum undatum)".
2. 4 straipsnio trečios dalies pirma pastraipa pakeičiama taip:
"3. 3 straipsnyje nurodyti krabai, didžiosios šukutės ir bukcinos neklasifikuojami pagal konkrečius šviežumo standartus."
3. 7 straipsnio 1 dalis pakeičiama taip:
"1. 3 straipsnyje nurodyti produktai surūšiuojami pagal svorį arba imama tiek produkto, kad jis svertų kilogramą. Tačiau krevetės ir krabai dydžio kategorijomis rūšiuojami pagal kiauto plotį; didžiosios šukutės ir bukcinos dydžio kategorijomis rūšiuojamos pagal kiauto plotį."
4. II priede šio reglamento priede pateikiama lentelė su Europinėms barzdotėms arba Viduržemio jūros barzdotėms, Daugiadančiams karosams, didžiosioms šukutėms ir bukcinoms taikomomis dydžio kategorijomis pridedama po esančios lentelės.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas taikomas nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. lapkričio 17 d.